कंगना राणावतला आदेश बांदेकरांचा टोला, 'खोट्या घोड्यावर बसून कोणी झाशीची राणी होत नाही' #5मोठ्याबातम्या\n1. कंगना राणावतला आदेश बांदेकर म्हणतात, 'खोट्या घोड्यावर बसून कोणी झाशीची राणी होत नाही'

"खोट्या घोड्यावर बसत, दुसऱ्याने लिहिलेले स्क्रिप्ट वाचून कधी कोणी झाशीची राणी होत नाही," अशी टीका शिवसेना नेते आणि अभिनेते आदेश बांदेकर यांनी अभिनेत्री कंगना राणावतवर केली आहे. लोकसत्तानं ही बातमी दिली आहे. 

बांदेकर यांनी ट्वीट केलं,  "खोट्या घोड्यावर बसत, दुसऱ्याने लिहिलेले स्क्रिप्ट वाचून कधी कोणी झाशीची राणी होत नाही. त्यासाठी कर्मभूमीवर खरी निष्ठा आणि श्रद्धा असावी लागते. जी झाशीच्या राणीनी अखेरपर्यंत जोपासली. कुणालाही राणीची उपमा देऊन झाशीच्या राणीचा अपमान करण्यात काही राम नाही."

कंगना राणावतनं मुंबईची तुलना 'पाकव्याप्त काश्मीर'शी केली होती. त्यानंतर तिच्या वक्तव्यावर वाद उफाळला आहे. 

भाजप नेते राधाकृष्ण विखे पाटील यांनी म्हटलंय, "राज्यातील कोरोनाची परिस्थिती हाताळण्यात राज्य सरकारला अपयश आले आहे. हे अपयश झाकण्यासाठी सरकार कंगनाचा आधार घेत आहे."

त्यांनी पुढे म्हटलं, "कंगनाची चर्चा करण्यापेक्षा या प्रश्नाच्या मुळाशी जाण्यापेक्षा सरकारने कोरोनावर लक्ष देण्याची गरज आहे." 

2.  मुंबईत 1 नोव्हेंबरनंतर कार्यालयं पूर्णपणे सुरू होणार? 

मुंबईतील कार्यालयं आणि वाहतूक व्यवस्था पूर्णपणे सुरू करण्यासाठी 1 नोव्हेंबर ही शास्त्रीय तारीख असू शकते, टाटा इन्स्टिट्यूट ऑफ फंडामेंटल रिसर्च (TIFR)नं प्रसिद्ध केलेल्या अहवालात असं म्हटलं आहे. 

हा अहवाल मुंबई महापालिकेला सादर करण्यात आला आहे. टाईम्स ऑफ इंडियानं ही बातमी दिली आहे. 

ख्रिसमस नंतर शाळा उघडायला हव्यात, असं या अहवालावर काम करणाऱ्या संदीप जुनेजा यांनी म्हटलं आहे. 

तसंच जानेवारी 2021पर्यंत मुंबईतल्या 75% झोपडपट्टीवासीयांमध्ये कोरोनाच्या अँटीबॉडीज आढळून येतील, तर इतर भागातील 50% रहिवाशांमध्ये अँटिबॉडीज आढळतील, असंही हा अहवाल सांगतो. 

 3.  'मुख्यमंत्रीपदाचा दावेदार म्हणून मला संपवण्याचा प्रयत्न केला'

"एकनाथ खडसेंनी एक इंचही जमीन घेतलेली नाही. मग कोणता भूखंड घोटाळा केला?  पण, हायकोर्टाचा एखादा जज नेमायचा आणि मानसिक छळ करत राहायचा, हे उपद्व्याप कुणी केले? यांनीच केले. बाकी सगळ्यांना क्लीन चीट दिली, मग एकनाथ खडसेंनाच का नाही दिली?" असा सवाल भाजप नेते एकनाथ खडसे यांनी उपस्थित केला आहे. टीव्ही 9 मराठीला दिलेल्या मुलाखतीत ते बोलत होते. 

ते पुढे म्हणाले, "एकनाथ खडसे...\n\ntl;dr:
आज सकाळी वृत्तपत्रं आणि वेबसाइट्सवर प्रसिद्ध झालेल्या बातम्यांपैकी 5 मोठ्या बातम्या थोडक्यात पाहूया